b'\n_START_ARTICLE_\nHiustonas\n_START_SECTION_\nIstorija\n_START_PARAGRAPH_\nHiustonas buvo \xc4\xafkurtas 1836 met\xc5\xb3 rugpj\xc5\xab\xc4\x8dio 30 dien\xc4\x85, j\xc4\xaf \xc4\xafk\xc5\xabr\xc4\x97 broliai Augustas Chapmanas Alenas ir D\xc5\xbeonas Kirbis Alenas. Miestas buvo pavadintas generolo Semo Hiustono garbei.\n_START_SECTION_\nDemografija\n_START_PARAGRAPH_\nHiustonas yra tarptautinis miestas, nes jame yra daugyb\xc4\x97 akademini\xc5\xb3 organizacij\xc5\xb3 ir gerai i\xc5\xa1vystyta pramon\xc4\x97. Mieste yra \xc5\xa1nekama daugiau kaip 90 skirting\xc5\xb3 kalb\xc5\xb3. Hiustono gyventojai yra vieni i\xc5\xa1 jauniausi\xc5\xb3 JAV valstyb\xc4\x97je, taip yra ir d\xc4\x97l to, kad \xc4\xaf valstija atvyksta daug imigrant\xc5\xb3. Jungtin\xc4\x97se valstijose miestas yra tre\xc4\x8dioje vietoje pagal mieste gyvenan\xc4\x8di\xc5\xb3 ispan\xc5\xb3 ir meksikie\xc4\x8di\xc5\xb3 skai\xc4\x8di\xc5\xb3. Manoma, kad Hiustone gyvena apie 400 000 nelegali\xc5\xb3 imigrant\xc5\xb3._NEWLINE_Pagal 2000 met\xc5\xb3 statistik\xc4\x85, Hiustone gyveno 1 953 631 \xc5\xbemoni\xc5\xb3. Gyventoj\xc5\xb3 tankis buvo 1 301,8/km\xc2\xb2 (3 371,7/mi\xc2\xb2). Mieste gyveno 49,27\xc2\xa0% baltaod\xc5\xbei\xc5\xb3, 25,31\xc2\xa0% juodaod\xc5\xbei\xc5\xb3, 5,31\xc2\xa0% azijie\xc4\x8di\xc5\xb3, 3,65\xc2\xa0% kitos ras\xc4\x97s \xc5\xbemoni\xc5\xb3.\n_START_SECTION_\nGeografija\n_START_PARAGRAPH_\nPagal 2000 met\xc5\xb3 statistik\xc4\x85, miesto teritorij\xc4\x85 sudar\xc4\x97 1 558,4 km\xc2\xb2 (601,7 mi\xc2\xb2). 1 500,7 km\xc2\xb2 \xc5\xbeem\xc4\x97s ir 57,7 km\xc2\xb2 vandens.\n_START_SECTION_\nMiesto centras\n_START_PARAGRAPH_\nHiustono centras (angl. Downtown Houston) yra did\xc5\xbeiausias miesto verslo rajonas. Skai\xc4\x8diuojant bendr\xc4\x85 rajono biur\xc5\xb3 plot\xc4\x85, Hiustono centras yra septintas pagal dyd\xc4\xaf verslo centras Jungtin\xc4\x97se Amerikos Valstijose._NEWLINE_Centre \xc4\xafsik\xc5\xabrusios \xc4\xafvairi\xc5\xb3 garsi\xc5\xb3 kompanij\xc5\xb3 b\xc5\xabstin\xc4\x97s. Daugelis \xc5\xbemoni\xc5\xb3 ne\xc5\xbeino, kad dangorai\xc5\xbeius jungia brangi tuneli\xc5\xb3 sistema, skirta p\xc4\x97stiesiems. Tuneliuose dirba greitojo maisto restoranai, parduotuv\xc4\x97s bei kitokios paslaugos.'